**LIDL DONACIJOM ULEPŠAO PRAZNIKE UDRUŽENJU SOMBORSKE ŠNAJDERKE**

**Kompanija Lidl Srbija donirala je ženskoj organizaciji „Somborske šnajderke“ oko 1.000 pažljivo odabranih proizvoda iz svog asortimana, kako bi pružila dodatnu podršku ženama žrtvama nasilja u njihovoj borbi za samostalnost i ekonomsku nezavisnost. Paketići, koji su sadržali osnovne životne namirnice, kozmetičke i higijenske proizvode, kao i slatkiše, obradovali su korisnice ovog sistema podrške, kao i njihove mališane, donoseći im podršku i radost tokom prazničnog perioda**.

„*Cilj naše donacije je da olakšamo svakodnevicu, ali i da doprinesemo prazničnoj atmosferi u domovima žena koje se oslanjaju na podršku Somborskih šnajderki. Lidl veruje da se briga o zajednici ogleda, kako u donacijama, tako i u aktivnostima koje grade odnose poverenja, razumevanja i solidarnosti u društvu,*“ izjavila **je Aleksandra Mirić ispred CSR odeljenja kompanije Lidl Srbija**.

Organizacija Somborske šnajderke okuplja žene žrtve porodičnog nasilja, kojima je, usled nedostatka kvalifikacija i radnog iskustva, potrebna dodatna podrška pri traženju zaposlenja i integrisanju u društvo. Poseban trud organizacije usmeren je na višestruko ugrožene majke, sa ciljem poboljšanja njihovih životnih uslova, ali i svakodnevice njihove dece.

Kompanija Lidl sa udruženjem sarađuje od 2021. godine, pružajući podršku kroz različite inicijative – od kupovine unikatnih cegera do izrade osmomartovskih poklona za zaposlene koleginice. Ove godine, donacijom pažljivo odabranih proizvoda, kompanija Lidl Srbija obradovala je 24 korisnice sistema podrške i njihove mališane, još jednom potvrđujući da solidarnost i briga o zajednici čine temelj njenog poslovanja. Uskršnji paketići nisu samo znak pažnje, već i simbol zajedništva i iskrene želje da toplina praznika stigne upravo tamo gde je najpotrebnija.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.350 prodavnica, kao i više od 220 logističkih centara i skladišta i oko 375.000 zaposlenih u 31 zemlji sveta.

Svojim svakodnevnim aktivnostima preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture, oblikuju svakodnevno poslovanje i čine osnovu za uspeh. Lidl je u 2023. fiskalnoj godini ostvario prodaju od 125,5 milijardi evra, a Švarc Grupa je zabeležila 167,2 milijarde evra.

Lidl je u Srbiji svoje prve prodavnice otvorio u oktobru 2018. godine i trenutno ima 77 prodavnica u 44 grada širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ petu godinu zaredom i „Top Employer Europe” osmu godinu zaredom. Dodatno, u nezavisnim istraživanjima, potrošači u Srbiji su Lidl odabrali kao „Izabranu prodavnicu godine“, pečat koji dodeljuje organizacija „Izabran proizvod godine“, dok je na osnovu reprezentativnog uzorka Lidl u sklopu kampanje „Najbolje u Srbiji“ proglašen za „Miljenika potrošača“.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Filipović, RED Communication, Email: [teodora.filipovic@redc.rs](mailto:teodora.filipovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)